open-index/open-wikipedia-markdown huggingface dataset:
অনাইতা নায়ার

**অনাইতা নায়ার** (জন্ম: ১৯ জুলাই ১৯৮৪) একজন ভারতীয় চলচ্চিত্র ও নাট্যমঞ্চ অভিনেত্রী এবং গায়িকা। ইনি শাহরুখ খান অভিনীত ক্রীড়া-কেন্দ্রিক চলচ্চিত্র *[[চাক দে! ইন্ডিয়া|চক দে ইন্ডিয়া]]* (২০০৭) -এ ভারতীয় মহিলা জাতীয় হকি দলের সদস্য আলিয়া বোসের ভূমিকায় অভিনয় করার জন্য সর্বাধিক পরিচিত।

## কর্মজীবন
অনাইতা বেঙ্গালুরুতে জন্মগ্রহণ করেন। তার বাবা মালয়ালি এবং মা পার্সি বংশদ্ভোত।  তিনি বেঙ্গালুরুর *দ্য ফ্র্যাঙ্ক অ্যান্থনি পাবলিক স্কুলে* তার স্কুলজীবন সম্পন্ন করেন এবং বেঙ্গালুরু বিশ্ববিদ্যালয়ে পড়াশোনা করেন।  পড়াশোনা শেষ করে অনাইতা মুম্বাই চলে আসেন।  ২০০৭ সালে মুক্তিপ্রাপ্ত ক্রীড়া-কেন্দ্রিক চলচ্চিত্র *[[চাক দে! ইন্ডিয়া|"চক দে ইন্ডিয়া]]* "-তে ভারতীয় মহিলা জাতীয় হকি দলের সদস্য আলিয়া বোসের ভূমিকায় অভিনয় করার পর তিনি খ্যাতি অর্জন করেন। তিনি দুটি মালায়ালাম ছবি, *বাই দ্য পিপল* (২০০৫) এবং *আইজি* (২০০৯) -তেও অভিনয় করেছেন।

অনাইতা বেশ কয়েকটি টিভি বিজ্ঞাপনেও অভিনয় করেছিলেন। রণবীর কাপুরের সাথে ভার্জিন মোবাইল সংস্থার বিজ্ঞাপ্নে তিনি উপস্থিত ছিলেন। এছাড়াও ডেইরি মিল্ক সিল্ক, এসার, ডাভ, মেডিকেল অ্যাবোর্শন পিলস এবং নেসক্যাফে ইত্যাসি সংস্থার বিজ্ঞাপনে তিনি উপস্থিত ছিলেন।

তিনি ব্রিটিশ - ভারতীয় কৌতুক ধারাবাহিক *মুম্বাই কলিং* -এ বিন্দিয়া চরিত্রে অভিনয় করেছিলেন।  তার দ্বিতীয় হিন্দি ছবি ছিল শ্যাম বেনেগাল পরিচালিত *ওয়েল ডন আব্বা* (২০১০)। নাগেশ কুকুনুর পরিচালিত *আশায়েঁ* ছবিতে অনাইতা একজন ক্যান্সার রোগীর চরিত্রে অভিনয় করেছিলেন। চরিত্রটির জন্য, তিনি তার মাথার চুল কেটে দিয়েছিলেন ।  তিনি আব্বাস টায়রেওয়ালার *ঝুঠা হি সহি*  এবং রোহান সিপ্পির *দম মারো দম* চলচ্চিত্রে অভিনয় করেছিলেন।  অনাইতার সাম্প্রতিক মুক্তিপ্রাপ্ত ছবিগুলো হলো সুনীল পিল্লাই পরিচালিত *একান্ত* এবং নিশিকান্ত কামাত পরিচালিত *ফোর্স* ।

অভিনয়ের পাশাপাশি, অনাথা *এস ফাইভ* নামক একটি সংগীত দলের অংশ ছিলেন, তারা সনি-বিএমজির সাথে *ইসাই* সংগীত অ্যালবামটি প্রকাশ করেছিলেন। 

## চলচ্চিত্র তালিকা

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পারসি ব্যক্তি
বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:মালয়ালী ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:উৎসবিহীন তথ্যসহ সকল নিবন্ধ
অপর্ণা নায়ার

**অপর্ণা নায়ার** হলেন একজন ভারতীয় অভিনেত্রী। ইনি মূলত মালায়ালাম সিনেমা জগতের সাথে যুক্ত।

## কর্মজীবন
অপর্ণাকে সিনেমার সাথে পরিচয় করিয়ে দেন প্রবীণ লেখক-পরিচালক লোহিতদাস। তার পরিচালিত *নিবেদ্যম* ছবির মাধ্যমে অপর্ণার চলচ্চিত্র জগতে অভিষেক ঘটে।  *নিবেদ্যমের* পর অপর্ণা *ছায়ামুখী* নাটকে পাঞ্চালীর চরিত্রে অভিনয় করেন, যেখানে মোহনলাল এবং মুকেশ মুখ্য ভূমিকায় ছিলেন।  অপর্ণা মণিকুত্তনের বিপরীতে ২০০৯ সালের চলচ্চিত্র *মেঘতীর্থম-* এ অভিনেত্রী কবিয়ুর পোন্নাম্মার অভিনীত চরিত্রের তরুণ বয়সের ভূমিকায় অভিনয় করেছিলেন।

২০১০ সালে, তিনি অরুণ কুমার অরবিন্দের *ককটেল* চলচ্চিত্রে অনুপ মেনন, জয়সূর্য এবং সম্ভ্রুতা সুনীলের মতো অভিনেতাদের সাথে অভিনয় করেন। চলচ্চিত্রটি বাণিজ্যিকভাবে সাফল হয়। এই চলচ্চিত্রটিকে মালায়ালাম সিনেমায় নতুন ভাবধারার আন্দোলনের প্রথম দিকের সংজ্ঞায়িত চলচ্চিত্রগুলির মধ্যে একটি হিসেবে বিবেচনা করা হয়। *কেয়ামে* চলচ্চিত্রে অপর্ণা অভিনেতা বালার সাথে জুটি বেঁধেছিলেন। 

অপর্ণার প্রথম তামিল চলচ্চিত্র ছিল *এদুভুম নাদাক্কুম* ।  এরপর তিনি *বিউটিফুল* ছবিতে অভিনয় করেন এবং তার অভিনয়ের জন্য প্রশংসা পান।  এরপর অপর্ণা শঙ্কর পরিচালিত *স্ট্রিটলাইটে* অভিনয় করেন, যেখানে তিনি চারটি চরিত্রে অভিনয় করেন।  তিনি *মাল্লু সিং*, *থাত্তাথিন মারায়াথু* এবং জোশির *রান ব্যাবি রানের* মতো জনপ্রিয় চলচ্চিত্রে অভিনয় করেছিলেন। 

## চলচ্চিত্র তালিকা

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
প্রথম আব্দুল ওয়াহিদ

**আবু মুহাম্মদ আবদ আল-ওয়াহিদ 'আল-মাখলু**' (   *আবু মুহাম্মাদ আব্দুল ওয়াহিদ ইবনে ইউসুফ)* ১২২৪ সালে এক বছরেরও কম সময়ের জন্য আলমোহাদ খলিফা ছিলেন।

## জীবন
আব্দুল ওয়াহিদ ছিলেন মহান আলমোহাদ বিজয়ী আবু ইয়াকুব ইউসুফের পুত্র এবং প্রয়াত খলিফা ইয়াকুব আল-মনসুরের (মৃত্যু: ১১৯৯) ছোট ভাই। তিনি আল-আন্দালুসে সামরিক অভিযানে গুরুত্বপূর্ণ ভূমিকা পালন করেন। ১২০২ সালে মালাগার গভর্নর নিযুক্ত হন। ১২০৬ সালে তাকে মাসমুদা গোত্রের হাসকুরা শাখার প্রধান নির্বাচিত করা হয়। এরপর তিনি কিছু সময়ের জন্য সিজিলমাসার গভর্নর হিসেবে দায়িত্ব পালন করেন। ১২২১ সালের দিকে সেভিলের গভর্নর হিসেবেও দায়িত্ব পালন করেন।

১২২৪ সালে তিনি মারাকেশে ফিরে আসেন। তখন তার ভাইপো খলিফা দ্বিতীয় ইউসুফ  দুর্ঘটনায় মারা যান। তার কোনো উত্তরাধিকারী ছিল না। প্রাসাদের উজির আবু সাঈদ উসমান ইবনে জামি’ দ্রুত ষাটোর্ধ্ব আব্দুল ওয়াহিদকে খলিফা হিসেবে প্রস্তাব করেন। মারাকেশের আলমোহাদ শেখ নেতারা তাকে দ্রুত নতুন খলিফা বানিয়ে দেন। কিন্তু এই নির্বাচন খুব তাড়াহুড়ো করে হয়েছিল এবং সম্ভবত নিয়মের বাইরে ছিল। তাই আল-আন্দালুসে শাসন করা ইউসুফের ভাইপোরা, আল-নাসিরের ভাইয়েরা এতে আপত্তি করেন। তারা  এমন একজন খলিফা চাইছিলেন যিনি কম অভিজ্ঞ এবং সহজে তাদের কথা মানবেন। এতে তারা প্রদেশে নিজেদের মতো শাসন চালাতে পারতেন। যেমনটা দ্বিতীয় ইউসুফের সময় তারা করেছিল। এই ঘটনা আলমোহাদ পরিবারের মধ্যে ঝামেলা বাড়ায়। অনেক দিন ধরে গড়ে ওঠা জোট ভেঙে যায়। পরিবারের বিভিন্ন দল, প্রাসাদের লোকজন এবং গোত্রের নেতাদের মধ্যে লড়াই শুরু হয়।

এটি  আলমোহাদ খিলাফতে প্রথম গুরুতর উত্তরাধিকার বিরোধ ছিল। সাধারণত আলমোহাদরা নতুন খলিফার পেছনে ঐক্যবদ্ধ থাকত। কিন্তু এবার তা ঘটেনি। আবু জায়েদ ইবনে ইউজ্জান একজন প্রাক্তন উচ্চপদস্থ আমলা ছিলেন। তাকে ইবনে জামি'ই অপমানিত এবং নির্বাসিত করেছিলেন। এক ষড়যন্ত্রের মাধ্যমে আন্দালুসের গভর্নররা সেভিয়ায় আবদুল্লাহ আল-আদিলকে খলিফা ঘোষণা করেন এবং মরক্কো আক্রমণের প্রস্তুতি নেন।

প্রথম আব্দুল ওয়াহিদ খলিফা হিসেবে বেশিদিন টিকে থাকতে পারেননি। ইবনে ইউজ্জান দক্ষিণ মরক্কোতে হিনতাতা গোত্রের শেখ আবু জাকারিয়া এবং তিনমালের গভর্নর ইউসুফ ইবনে আলির সাহায্যে মারাকেশ প্রাসাদ দখল করেন। ইউজ্জান একই সাথে  ইবনে জামি‘ই ও তার সমর্থকদের অপসারণ করেন (ইবন জামি‘ই শেষ পর্যন্ত আটলাস পর্বতমালায় নির্বাসনে থাকাকালীন নিহত হন)। ১২২৪ সালের সেপ্টেম্বরে খলিফা আব্দুল ওয়াহিদ প্রথমকে গলা টিপে হত্যা করা হয়। এজন্য তাকে "আল-মাখলু" বলা হয়, যার মানে "পদচ্যুত"।

## তথ্যসূত্র

বিষয়শ্রেণী:বার্বার রাজশাসক
বিষয়শ্রেণী:১৩শ শতাব্দীর বার্বার ব্যক্তি
বিষয়শ্রেণী:জন্মের সাল অজানা
বিষয়শ্রেণী:১৩শ শতাব্দীর আফ্রিকার রাজশাসক
বিষয়শ্রেণী:১৩শ শতাব্দীর খলিফা
বিষয়শ্রেণী:১৩শ শতাব্দীর আন্দালুসের ব্যক্তি
বিষয়শ্রেণী:১২২৪-এ মৃত্যু
অরুন্ধতী নায়ার

**অরুন্ধতী নায়ার** একজন ভারতীয় অভিনেত্রী যিনি তামিল এবং মালায়ালাম চলচ্চিত্রে তার অভিনয় প্রকল্পের জন্য পরিচিত।

## কর্মজীবন
অরুন্ধতী *পঙ্গে এঝু মনোহরা* (২০১৪) এবং *বিরুমানন্দিকুম শিভানান্দিকুম* (২০১৬) চলচ্চিত্রে অভিনয় করে খ্যাতি অর্জন করেন। এর পূর্বে তিনি *সাইথান* (২০১৬) ছবিতে অভিনেতা বিজয় অ্যান্টনির অভিনীত চরিত্রের স্ত্রীর ভূমিকা পালন করেন যার জন্য তিনি যথাযথ স্বীকৃতি পান।  *ডেকান ক্রনিকলের* একটি পর্যালোচনায়, একজন সমালোচক উল্লেখ করেছেন যে "অরুন্ধতী নায়ার বেশ ভালো দুটি চরিত্রে অভিনয় করেছেন এবং তিনি প্রশংসার দাবিদার"। 

অরুন্ধতী *ওত্তাকোরু কামুকান* (২০১৮) চলচ্চিত্রের মাধ্যমে মালায়ালাম চলচ্চিত্র জগতে আত্মপ্রকাশ করেছিলেন। এই ছবিতে অরুন্ধতী অভিনেতা শাইন টম চাকোর অভিনীত চরিত্রের প্রেমিকার ভূমিকায় অভিনয় করেছিলেন।  অরুন্ধতী অভিনেতা শিরীষ সারাভাননের সাথে জুটি *পিস্থা* চলচ্চিত্রে অভিনয় করেন। এই ছবিতে তিনি প্রধান নারী চরিত্রে অভিনয় করেছিলেন। 

## চলচ্চিত্র তালিকা

; **চলচ্চিত্র**

; **টেলিভিশন ধারাবাহিক**

; **ওয়েব সিরিজ**

## সড়ক দুর্ঘটনা
২০২৪ সালের ১৪ মার্চ *কোভালাম* *বাইপাস* সড়কে তার ভাইয়ের সাথে বাইকে করে যাওয়ার সময় অরুন্ধতী নায়ার দুর্ঘটনার শিকার হন। তিনি সেইসময় একটি ইউটিউব চ্যানেলে সাক্ষাৎকার দেওয়ার পর ফিরে আসছিলেন। তিনি গুরুতর আহত হন। তাকে ত্রিভান্দ্রমের অনন্তপুরী হাসপাতালে ভেন্টিলেটরে রাখা হয়েছিল। 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
ইদ্রিস আল-মামুন

থাম্ব|ক্যাস্টিলের ফার্দিনান্দ তৃতীয়ের মুদ্রা, যিনি ইদ্রিস আল-মামুনকে সাহায্য করেছিলেন
**আবু আল-আলা ইদ্রিস আল-মামুন** (    ; *আবু আল-লা আল-মা'মুন ইদ্রিস ইবনে আল-মানসুর* ; মৃত্যু: ১৬ বা ১৭ অক্টোবর ১২৩২) ছিলেন আলমোহাদের একজন প্রতিদ্বন্দ্বী খলিফা। তিনি ১২২৯ সাল থেকে তাঁর মৃত্যু পর্যন্ত সাম্রাজ্যের কিছু অংশে শাসন করেছিলেন। তিনি আবু ইউসুফ ইয়াকুব আল-মনসুরের পুত্র। মুহাম্মদ আল-নাসির এবং আবদুল্লাহ আল-আদিলের ভাই ছিলেন।

## জীবন
আল-মা'মুন ছিলেন প্রথম আলমোহাদ শাসক হিসেবে আনুষ্ঠানিকভাবে মাহদী ইবনে তুমার্তের ইমামত ত্যাগ করেন। এর পরিবর্তে বাগদাদের আব্বাসীয় খলিফাকে ইমাম হিসেবে মেনে নেন।  এবং মালিকি মাযহাবের তাকলিদকে সমর্থন করেন। আগে আলমোরাভিদরা এটি প্রচার করত। আলমোহাদরা আলমোরাভিদদের এক শতাব্দী আগে ক্ষমতাচ্যুত করেছিল। তিনি বলেন মাহদি উপাধি আসলে যিশুর জন্য।।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (June 2024)">তথ্যসূত্র প্রয়োজন</span>]]* &#x5D; এর ফলে তার ভাইপো ইয়াহিয়া নিজেকে খলিফা ঘোষণা করেন এবং গৃহযুদ্ধ শুরু হয়।  একই সময়ে আমির আল-মুতাওয়াক্কিলের অধীনে মুরসিয়ায় একটি বিদ্রোহ সংঘটিত হয়। তাই আল-মামুন বিদ্রোহ দমনের জন্য ভ্যালেন্সিয়া থেকে তার আত্মীয় আবু জায়েদকে মুরসিয়ায় পাঠান। কিন্তু আবু জায়েদ হেরে যান।  এরপর আল-মামুন নিজে সেনাবাহিনী দল নিয়ে আল-মুতাওয়াক্কিলের মুখোমুখি হন। কিন্তু তিনি শহরটি দখল করতে পারেননি। উত্তর আফ্রিকার পরিস্থিতি আরও খারাপ হওয়ার সাথে সাথে আল-মামুন মরক্কো চলে যান এবং উপদ্বীপে আলমোহাদ শাসন শেষ হয়। 

ইদ্রিস ক্যাস্টিলের ফার্দিনান্দ তৃতীয়ের সাহায্য চান এবং ১২,০০০ যোদ্ধার সহায়তায় তিনি মারাকেশ পুনরুদ্ধার করেন। ও ইয়াহিয়াকে সমর্থনকারী শাইখদের হত্যা করেন।    বিজয়ের পর তিনি ফের্দিনান্দের সঙ্গে চুক্তি বজায় রাখেন এবং ১২৩০ সালে মারাকেশে একটি খ্রিস্টান গির্জা নির্মাণের অনুমতি দেন। দুই বছর পর ইয়াহিয়া গির্জাটি ধ্বংস করে ফেলেন।  তার অবস্থান পরিবর্তনের ফলে জনপ্রিয় সমর্থন হারান। ১২৩২ সালের প্রথম দিকে তিনি সেউতা অবরোধ করেন। তখন ইয়াহিয়া সুযোগ নিয়ে মারাকেশ দখল করে নেন। ইদ্রিস শহর পুনরুদ্ধারের পথে মারা যান এবং তার পুত্র আবদ আল-ওয়াহিদ দ্বিতীয় ক্ষমতা গ্রহণ করেন।

আলমোহাদ মতবাদ প্রত্যাখ্যানের ফলে ইফরিকিয়া প্রদেশে হাফসিদ রাজবংশের পতন ঘটে।

তার একজন স্ত্রী  খ্রিস্টান ধর্মের ছিল।তার নাম হাব্বাবা। ইদ্রিস মারা যাওয়ার পর তিনি প্রথমে খ্রিস্টান প্রাসাদ রক্ষীদের খবর দেন। যার ফলে তারা মুসলিম অভিজাতদের তুলনায় কৌশলগত সুবিধা পায়।

ইদ্রিসের এক পুত্রের নাম ছিল আবু আল-হাসান আস-সাইদ আল-মুতাদিদ।

## মন্তব্য

## তথ্যসূত্র

## গ্রন্থপঞ্জি

* 
* 

বিষয়শ্রেণী:জন্মের সাল অজানা
বিষয়শ্রেণী:১৩শ শতাব্দীর বার্বার ব্যক্তি
বিষয়শ্রেণী:১৩শ শতাব্দীর আফ্রিকার রাজশাসক
বিষয়শ্রেণী:১৩শ শতাব্দীর খলিফা
বিষয়শ্রেণী:১২৩২-এ মৃত্যু
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
অপর্ণা পি নায়ার

**অপর্ণা পি নায়ার** (৩০ নভেম্বর ১৯৮৯ - ৩১ আগস্ট ২০২৩) ছিলেন একজন ভারতীয় অভিনেত্রী। অপর্ণা মূলত মালায়ালাম টেলিভিশন ধারাবাহিকে অভিনয় করতেন।

## কর্মজীবন
অপর্ণা পি নায়ার টেলিভিশন ধারাবাহিকের অভিনেত্রী হিসাবে পরিচিত ছিলেন। তিনি *চন্দনামাঝা*, *আটমাসখি*, *মিথিলি বীন্দুম বরুণু ,* এবং *দেবস্পর্শমের* মতো টেলিভিশন ধারাবাহিকে তার ভূমিকার জন্য পরিচিত ছিলেন। এছাড়াও অপর্ণা চলচ্চিত্রে অভিনয় করেছিলেন। তিনি *মেঘতীর্থম*, *মুদ্দুগাউ* *আচায়ান্স*, *কোডাথি সমাক্ষম বালান বকিল* ইত্যাদি জনপ্রিয় চলচ্চিত্রে অভিনয়ের জন্য পরিচিত। 

## ব্যক্তিগত জীবন এবং মৃত্যু
অপর্ণা বিবাহিত ছিলেন এবং তার দুটি কন্যা ছিল। 

২০২৩ সালের ৩১শে আগস্ট তারিখে অপর্ণা আত্মহত্যা করেন। মৃত্যুকালে তার বয়স ছিল ৩৩ বছর।  তাকে তার ঘরে ঝুলন্ত অবস্থায় পাওয়া যায়। 

## চলচ্চিত্র তালিকা

বিষয়শ্রেণী:ভারতে ফাঁসিতে ঝুলে আত্মহত্যা
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০২৩-এ আত্মহত্যা
বিষয়শ্রেণী:২০২৩-এ মৃত্যু
বিষয়শ্রেণী:১৯৮৯-এ জন্ম
আদিল খান (অভিনেতা)

**আদিল খান** ( ; জন্ম: ৩ ফেব্রুয়ারি ১৯৮৩, অসলো, নরওয়ে) একজন নরওয়েজিয় নৃত্যশিল্পী এবং অভিনেতা। তিনি ২০০৬ সালে টিভি নরওয়ে কর্তৃক আয়োজিত নাচের প্রতিযোগিতা ড্যানসেফেবার (সিজন ১) বিজয়ী।

## প্রাক জীবন

আদিল খান নরওয়ের অসলোতে জন্মগ্রহণ করেন। শৈশবে তিনি মুনকেলিয়ায় থাকতেন এবং পরে তার পরিবার গ্রোনল্যান্ডে চলে যায়, এরপর উলেভাল স্টেডিয়ামের কাছাকাছি একটি এলাকায় বসবাস শুরু করেন। তার বাবা পাকিস্তানের পাঞ্জাব প্রদেশের এবং মা আফগানিস্তান থেকে আগত একজন পশতুন। আদিল খানের বড় ভাই হলেন চলচ্চিত্র পরিচালক এবং মানবাধিকার কর্মী দিয়াহ খান।
## সঙ্গীত এবং নৃত্য
২০০৯ সালে, তৎকালীন রাষ্ট্রপতি বারাক ওবামার সৎ বোন আউমা ওবামার জন্য মাইকেল জ্যাকসনের "ম্যান ইন দ্য মিরর" গানটি গাওয়ার জন্য আদিল খানকে আমন্ত্রণ জানানো হয়। এটি আফ্রিকার জন্য তহবিল সংগ্রহের প্রচারণার অংশ ছিল।

১৯৯৯ সালে, খান তার বন্ধুদের সাথে মিলে নৃত্যদল ফ্লোর নাইটস প্রতিষ্ঠা করেন এবং কোপেনহেগেনে বসবাসকালে তিনি ব্রেকড্যান্সদল ন্যাচারাল ইফেক্টসের সদস্য ছিলেন। তিনি বিভিন্ন নৃত্য প্রতিযোগিতায় জয়লাভ করেছেন, যেমন বি-বয় রাম্বল ১৯৯৯, স্ক্যান্ডিনেভিয়ান ব্যাটল অফ দ্য ইয়ার ২০০১, এবং টাইম ২ ব্যাটল ইন মালমো। ২০০৬ সালে, তিনি নরওয়ের জাতীয় নৃত্য প্রতিযোগিতা ড্যানসেফেবারের উদ্বোধনী মরশুমে প্রথম স্থান অর্জন করেন। তার পর, তিনি লস অ্যাঞ্জেলেসে কোয়েস্ট ক্রু-এ যোগ দেন, যারা "আমেরিকার বেস্ট ড্যান্স ক্রু" তৃতীয় মরশুমে বিজয়ী হয়।
## অভিনেতা
ড্যানসেফেবার জেতার পর, আদিল খান নরওয়ের জাতীয় থিয়েটার থেকে অভিনয়ের প্রস্তাব পেতে শুরু করেন। ২০০৬ সালে তিনি অসলো নাই থিয়েটারে "ওয়েস্ট সাইড স্টোরি"-তে বার্নার্ডো চরিত্রে অভিনয় করেন। এরপর তিনি "দ্য নাটকক্র্যাকার" এবং "দ্য জঙ্গল বুক"-এ মোগলি চরিত্রে অভিনয় করে ব্যাপক প্রশংসা অর্জন করেন। তার অভিনয় দক্ষতা তাকে সেরা পুরুষ চরিত্র বিভাগে হেডা পুরস্কারের জন্য মনোনয়ন এনে দেয়, যা ছিল নরওয়ের সর্বকনিষ্ঠ পুরুষ অভিনেতা হিসেবে এই পুরস্কারের জন্য মনোনয়ন পাওয়া ঘটনা।
## বিবিধ
আদিল খান ২০১৩ ও ২০১৪ সালে NRK1-এ "আদিলস হেমেলিগে ড্যান্সেরে" শিরোনামে দুটি ধারাবাহিক অনুষ্ঠানের উপস্থাপক ছিলেন। এছাড়া, ২০১১ ও ২০১২ সালে নরস্কে ট্যালেন্টার (নরওয়েজিয়ান ট্যালেন্ট) এর বিচারক হিসেবে দায়িত্ব পালন করেন।

## সম্মাননা এবং পুরস্কার
* ২০১০ সালে, আদিল খানকে ইউনিসেফ নরওয়ের শুভেচ্ছা দূত হিসেবে নিযুক্ত করা হয়।
* ২০০৮ সালে, তিনি অসলো সিটি আর্ট পুরস্কার লাভ করেন।
* ২০০৬ সালে, তাকে নরওয়েজিয়ান ক্যান্সার সোসাইটি তরুণদের মধ্যে তার কাজের জন্য পুরস্কৃত করে।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:নরওয়েজীয় নৃত্যশিল্পী
গৌতমী নায়ার

**গৌতমী নায়ার** একজন ভারতীয় অভিনেত্রী এবং পরিচালক। ইনি মূলত মালায়ালাম চলচ্চিত্র জগতের সাথে যুক্ত। ২০১২ সালের *সেকেন্ড শো* চলচ্চিত্রের মাধ্যমে তিনি রূপালী পর্দায় আত্মপ্রকাশ করেন। 

## জীবনের প্রথমার্ধ
গৌতমী নায়ার আলাপুঝায় জন্মগ্রহণ করেন। তার পিতামাতার নাম মধু নায়ার এবং শোভা।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2022)">তথ্যসূত্র প্রয়োজন</span>]]* &#x5D; তার এক বড় বোন আছে যার নাম গায়ত্রী।

চলচ্চিত্র জগতে প্রবেশ করার জন্য তিনি তার পড়াশোনা মাঝপথে ছেড়ে দেন।  পরে ২০১২ সালে, তিনি তিরুবনন্তপুরমের *গভর্নমেন্ট কলেজ ফর উইমেন* -এ মনোবিজ্ঞান শাখায় ভর্তি হন। তিনি সেই কলেজ থেকেই স্নাতকোত্তর ডিগ্রি অর্জন করেন এবং বিশ্ববিদ্যালয়ের পরীক্ষায় দ্বিতীয় স্থান অধিকার করেন। 

## কর্মজীবন
গৌতমী মালায়ালাম ছবি *সেকেন্ড শো* -তে অভিনয়ের মাধ্যমে অভিনয় জগতে প্রবেশ করেন।  তার দ্বিতীয় চলচ্চিত্র ছিল *ডায়মন্ড নেকলেস।* এটি একটি মালায়ালাম চলচ্চিত্র যেখানে গৌতমী ফাহাদ ফাসিল এবং সম্ভ্রুতা সুনীল -এর মতো অভিনেতাদের সাথে কাজ করার সুযোগ পান। এই চলচ্চিত্রে গৌতমী একজন নার্সের ভূমিকায় অভিনয় করেছিলেন।  একজন তামিল মেয়ের চরিত্রে তার অভিনয় খুবই প্রশংসিত হয়েছিল।  তার পরবর্তী মালায়ালাম ছবি *চ্যাপ্টারস* -ও বেশ প্রশংসিত হয়েছিল। 

## ব্যক্তিগত জীবন
গৌতমী ২০১৭ সালের মার্চ মাসে একটি অনলাইন সংবাদ পত্রিকার মাধ্যমে ঘোষণা করেছিলেন যে তিনি বিনোদন জগতের সাথে যুক্ত জনৈক ব্যাক্তিকে বিয়ে করবেন।  ২০১৭ সালের ২ এপ্রিল তারিখে তিনি চলচ্চিত্র নির্মাতা শ্রীনাথ রাজেন্দ্রনকে বিয়ে করেন।  ২০২৩ সালে, বিয়ের প্রায় ৩ বছর পর তিনি ঘোষণা করেন যে  তিনি তার স্বামীর থেকে আলাদা হয়ে গেছেন। 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:আলেপ্পির অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
নন্দিনী দাস

**নন্দিনী দাস**  (জন্ম নভেম্বর ১৯৭৪) অক্সফোর্ড বিশ্ববিদ্যালয়ের ইংরেজি অনুষদে প্রাথমিক আধুনিক সাহিত্য ও সংস্কৃতির অধ্যাপক। তিনি শেক্সপিয়ার অধ্যয়ন, রেনেসাঁর রোম্যান্স লেখা, প্রাথমিক ভ্রমণ সাহিত্য এবং বিভিন্ন সংস্কৃতির মধ্যে সাক্ষাতের একজন বিশেষজ্ঞ।

## জীবনের প্রথমার্ধ
নন্দিনী দাস ভারতে বেড়ে ওঠেন এবং স্কুলে বিজ্ঞান অধ্যয়ন করেন এবং এক বছর প্রকাশনা শিল্পে সফটওয়্যার প্রোগ্রামার হিসেবে কাজ করার পর, একাডেমিক গবেষণায় ফিরে আসার সিদ্ধান্ত নেন। প্রায় ১০ বছর বয়সে, তিনি ভারতীয় টেলিভিশনে উইলিয়াম শেক্সপিয়ারের *[[অ্যাজ ইউ লাইক ইট]]* নাটকে ভেনেসা রেডগ্রেভকে দেখে অনুপ্রাণিত হন।  তিনি ভারতের কলকাতার যাদবপুর বিশ্ববিদ্যালয় থেকে ইংরেজিতে বিএ ডিগ্রি অর্জন করেন, এরপর তিনি রোডস স্কলারশিপে অক্সফোর্ডের ইউনিভার্সিটি কলেজে (বিএ) ইংরেজি পড়ার জন্য ব্রিটেনে চলে যান। পরবর্তীতে তিনি কেমব্রিজের ট্রিনিটি কলেজ থেকে এম.ফিল এবং পিএইচডি ডিগ্রি অর্জন করেন।

## ক্যারিয়ার
নন্দিনী দাস ২০১৯ সালের অক্টোবর পর্যন্ত লিভারপুল বিশ্ববিদ্যালয়ে ইংরেজি সাহিত্যের অধ্যাপক ছিলেন। এরপর তিনি অক্সফোর্ডের এক্সেটার কলেজে টিউটোরিয়াল ফেলো হন এবং অক্সফোর্ড বিশ্ববিদ্যালয়ের ইংরেজি অনুষদে প্রাচীন আধুনিক সাহিত্য ও সংস্কৃতির অধ্যাপক হিসেবে যোগ দেন।

তার গবেষণা মূলত ১৬০০ থেকে ১৭৫০ সালের সাংস্কৃতিক ও বুদ্ধিবৃত্তিক ইতিহাসের ওপর কেন্দ্রিত। এতে কথাসাহিত্য, প্রাচীন ভ্রমণ বিবরণ এবং বিভিন্ন সংস্কৃতির মধ্যে আদান-প্রদান সম্পর্কিত গবেষণা অন্তর্ভুক্ত।

তিনি ২০০৭ সালে রবার্ট গ্রিনের *প্ল্যানেটোমাকিয়া* (১৫৮৫) এর একটি পাণ্ডিত্যপূর্ণ সংস্করণ সম্পাদনা করেছেন এবং রিচার্ড হাকলুয়েটের ' *প্রিন্সিপাল নেভিগেশনস, ভয়েজেস, ট্র্যাফিকস এবং ডিসকভারিজ অফ দ্য ইংলিশ নেশন' এর এলিজাবেথান লেভান্ট ট্রেড এবং দক্ষিণ এশিয়ার জন্য ভলিউম সম্পাদক।*

তিনি ইংল্যান্ডে ভ্রমণ, ট্রান্সকালচারালিটি এবং পরিচয়, আনুমানিক ১৫৫০-১৭০০ (টাইড) প্রকল্পের প্রকল্প পরিচালক।

তিনি উচ্চশিক্ষা একাডেমির একজন ফেলো,  রিসার্চ ইংল্যান্ড কাউন্সিলের সদস্য এবং পিয়ার রিভিউ কলেজ অফ ব্রিটেনের আর্টস অ্যান্ড হিউম্যানিটিজ রিসার্চ কাউন্সিলের সদস্য।

২০১৮ সালের সেপ্টেম্বরে, তিনি বিবিসি ফোরে "*টেলস অফ টিউডর ট্রাভেল: দ্য এক্সপ্লোরার'স হ্যান্ডবুক"* উপস্থাপন করেন।  তিনি চ্যানেল ৫-এর জন্য ঐতিহাসিক তথ্যচিত্র *হেনরি অষ্টম* (২০২০) এবং বিবিসি টু-এর জন্য *দ্য বোলেইনস: আ স্ক্যান্ডালাস ফ্যামিলি* (২০২১) -এ একজন বিশেষজ্ঞ ভাষ্যকার হিসেবে উপস্থিত হয়েছেন। 

## সম্মাননা এবং পুরস্কার
দাসের "*কোরটিং ইন্ডিয়া: ইংল্যান্ড, মুঘল ইন্ডিয়া অ্যান্ড দ্য অরিজিন্স অফ এম্পায়ার"* বইটি ২০২৩ সালের ব্রিটিশ একাডেমি বই পুরস্কার জিতেছে। এটি ২০২৪ সালের উলফসন ইতিহাস পুরস্কারের জন্যও সংক্ষিপ্ত তালিকাভুক্ত ছিল।

মানবিক বিভাগে আন্তঃবিষয়ক গবেষণা এবং জনসাধারণের সম্পৃক্ততার জন্য ২০২৫ সালের নববর্ষ সম্মাননায় দাসকে ব্রিটিশ সাম্রাজ্যের সবচেয়ে উৎকৃষ্ট আদেশের কর্মকর্তা হিসেবে নিযুক্ত করা হয়েছিল।

## তথ্যসূত্র

বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:ভারতের ইংরেজি ভাষার লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় নারী শিক্ষায়তনিক
বিষয়শ্রেণী:ইউনিভার্সিটি কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লিভারপুল বিশ্ববিদ্যালয়ের শিক্ষায়তনিক
বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডে ভারতীয় অভিবাসী
মেঘনা নায়ার

**মেঘনা নায়ার** একজন ভারতীয় অভিনেত্রী যিনি মূলত তামিল এবং মালায়ালাম চলচ্চিত্রে অভিনয় করেন। 

## কর্মজীবন
আঠারো বছর বয়সে মেঘনা নায়ার প্রথম অভিনয়ের সুযোগ পান। তার প্রথম চলচ্চিত্র প্রকল্প ছিল *থাঙ্গাম* (২০০৮), যেখানে তিনি অভিনেতা সত্যরাজের সাথে অভিনয়ের সুযোগ পান। এই চলচ্চিত্রে মেঘনা প্রধান  ভূমিকায় অভিনয় করেন। তিনি ছবিতে সত্যরাজের স্ত্রীর চরিত্রে অভিনয় করেছিলেন। পরবর্তীকালে তিনি বিবেক অভিনীত কৌতুকমখী চলচ্চিত্র *পশুপতি কেয়ার অফ রসাকাপল্লায়ম*(২০০৭) চলচ্চিত্রে অভিনয় করেন।

*পুভা থালাইয়া* (২০১১) ছবিতে মেঘনা একজন পতিতার চরিত্রে অভিনয় করেন। তারপর তিনি শিবার *সিরুথাই* (২০১১) ছবিতে একজন পুলিশ অফিসারের ভূমিকায় অভিনয় করেন। শিবা *নেল্লাই সান্থিপ্পু* (২০১২) চলচিত্রের কিছু প্রচারমূলক স্থিরচিত্রে মেঘনাকে দেখে মুগ্ধ হয়েছিলেন এবং তাকে তার চলচ্চিত্রে অভিনয়ের জন্য বেছে নিয়েছিলেন। এছাড়াও মেঘার দৈহিক উচ্চতা তাকে এই চরিত্রে নির্বাচনের জন্য অন্যতম কারণ ছিল।  *সিরুথাই* এখনও পর্যন্ত মেঘার সর্বোচ্চ জনপ্রিয় কাজ যেখানে তিনি কার্তি এবং তামান্নার মতো জনপ্রিয় অভিনেতা-অভিনেত্রীদের সাথে কাজ করেছিলেন।  ২০১১ সালের জুন মাসে তিনি তার নাম পরিবর্তন করে মেঘা নায়ার থেকে মেঘনা নায়ার রাখেন।  ২০০০-এর দশকের শেষের দিকে এবং ২০১০-এর দশকের গোড়ার দিকে তার বেশ কয়েকটি অভিনয় প্রকল্প স্থগিত হয়ে যায়, যার মধ্যে রয়েছে *আধিক্কম*, *শিবময়ম* এবং মহিলা-কেন্দ্রিক চলচ্চিত্র *মনমাধা রাজ্যম*, যেখানে অক্ষয়, কীর্তি চাওলা এবং সাংঘাভিলা -এর মতো কলাকুশলীদের সাথে তার কাজ করার কথা ছিল ।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2022)">তথ্যসূত্র প্রয়োজন</span>]]* &#x5D;

২০১০ সালে, মেঘনা মালায়ালাম ছবিতে অভিনয় শুরু করেন। তিনি সুরেশ গোপীর সাথে *রিংটোন* (২০১০) এবং অভিনেতা দিলীপের সাথে *মিস্টার মারুমাকান* (২০১২) ছবিতে অভিনয় করেন।  মেঘনা সূর্য টিভিতে সম্প্রচারিত *গীতাঞ্জলি* নামের একটি টিভি ধারাবাহিকে অভিনয় করেছিলেন। তিনি এশিয়ানেটের একটি তারকা রিয়েলিটি শো *নেসলে মাঞ্চ স্টারস* -এ অংশগ্রহণ করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2022)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:আলেপ্পির অভিনেত্রী
বিষয়শ্রেণী:১৯৮০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
সিরীয় সেনাবাহিনী

**সিরীয় সেনাবাহিনী** হল সিরিয়ার সশস্ত্র বাহিনীর স্থলবাহিনীর শাখা। আসাদ সরকারের পতনের আগ পর্যন্ত, **সিরিয়ান আরব সেনাবাহিনী**  সিরিয়ান আরব সশস্ত্র বাহিনীর একটি স্থলবাহিনী শাখা হিসেবে বিদ্যমান ছিল, যা চারটি ইউনিফর্মধারী বাহিনীর সামরিক পরিষেবায় আধিপত্য বিস্তার করেছিল, সশস্ত্র বাহিনীর সবচেয়ে সিনিয়র পদগুলি নিয়ন্ত্রণ করেছিল এবং সর্বাধিক জনবল ছিল, প্রায় ৮০ শতাংশ সম্মিলিত পরিষেবাগুলির।  ফরাসিদের দ্বারা গঠিত স্থানীয় সামরিক বাহিনী থেকে উদ্ভূত হয়েছিল , ফ্রান্স এই অঞ্চলের উপর একটি ম্যান্ডেট পাওয়ার পর।  এটি আনুষ্ঠানিকভাবে ১৯৪৫ সালে প্রতিষ্ঠিত হয়, পরের বছর এবং আনুষ্ঠানিক স্বাধীনতার ২ বছর পরে সিরিয়া পূর্ণ স্বাধীনতা লাভ করে।
## টীকা

## তথ্যসূত্র

বিষয়শ্রেণী:সিরিয়ার সামরিক বাহিনী
বিষয়শ্রেণী:দেশ অনুযায়ী সেনাবাহিনী
হরিথা জি. নায়ার

**হরিথা জি. নায়ার** হলেন একজন ভারতীয় অভিনেত্রী। ইনি মূলত মালায়ালাম টেলিভিশন ধারাবাহিক এবং চলচ্চিত্রে অভিনয় করার জন্য পরিচিত।

## প্রাথমিক এবং ব্যক্তিগত জীবন
হরিথা প্রথমে একজন একজন নার্স হিসাবে করমর্ত ছিলেন এবং পরে অভিনয় জগতে প্রবেশ করেন। তিনি জন্মসূত্রে কেরালার কোট্টায়াম জেলার বাসিন্দা। তার এক বড় ভাই আছে যার নাম হরিশ।

হরিথা ২০২৩ সালের ১০ নভেম্বর তারিখে চলচ্চিত্র সম্পাদক ভি এস বিনায়ককে বিয়ে করেন।

## কর্মজীবন
২০১৮ সালে হরিথা আমচলিক টেলিভিশনে সম্প্রচারিত প্রতিযোগীতামূলক অনুষ্ঠান *থারোদয়ামে* অংশগ্রহণ করেছিলেন এবং প্রতিযোগীতার চূড়ান্ত পর্বের জন্য নির্বাচিত হয়েছিলেন। তিনি আঞ্চলিক টেলিভিশন ধারাবাহিক *কস্তুরিমান*-এ শ্রীকুট্টি নামক একটি পার্শ্ব চরিত্রে অভিনয় করেন যার মাধ্যমে অভিনয় জগতে তার আত্মপ্রকাশ ঘটে।

২০১৯ সালে, হরিথা ভৌতিক নাটক *উন্নিমায়া*-তে একজন ভূতগ্রস্ত মেয়ে, শিবগঙ্গার চরিত্রে অভিনয় করেছিলেন। ২০২০ থেকে ২০২২ পর্যন্ত, তিনি *থিঙ্কালকালামান* ধারাবাহিকে প্রধান চরিত্র কীর্তির ভূমিকায় অভিনয় করেন।

২০২৩ সাল থেকে, হরিথা *শ্যামাম্বরম* ধারাবাহিকে প্রধান চরিত্রে অভিনয় করছেন। এই ধারাবাহিকে তিনি একজন কৃষ্ণাঙ্গি গায়িকা শ্যামার ভূমিকা পালন করছেন। 

## চলচ্চিত্র তালিকা

### চলচ্চিত্র

### টেলিভিশন

## পুরস্কার

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
কাব্যা মারান

**কাব্যা মারান** (জন্ম ৬ আগস্ট ১৯৯২)  একজন ভারতীয় মহিলা ব্যবসায়ী। ইনি ইন্ডিয়ান প্রিমিয়ার লীগে (আইপিএল)  সানরাইজার্স হায়দ্রাবাদ  ক্রিকেট দল এবং এসএ২০ লীগে সানরাইজার্স ইস্টার্ন কেপে নামক ক্রিকেট দলের সহ-মালিক এবং প্রধান। কাব্যা *সান টিভি নেটওয়ার্ক লিমিটেড* -এর নির্বাহী পরিচালক। তিনি *সান গ্রুপ* -এর কার্যনিরবাহী পরিচালক এবং প্রতিষ্ঠাতা কালানিথি মারানের কন্যা। 

## কর্মজীবন
কাব্যা মারান তার বাবা কলানিথি মারান কর্তৃক প্রতিষ্ঠিত সান গ্রুপে যোগদান করেন, যা এশিয়ার বৃহত্তম গনমাধ্যম সংস্থাগুলির মধ্যে একটি।  তিনি সান গ্রুপের অধীনস্থ রেডিও চ্যানেল, *সান টিভি নেটওয়ার্ক* এবং *সান মিউজিক*  চ্যানেলের কার্যক্রম তত্ত্বাবধানের মাধ্যমে নিজের কর্মজীবন শুরু করেছিলেন।

## পুরস্কার
২০২৪ সালের জানুয়ারিতে, মারানকে তার অবদানের স্বীকৃতিস্বরূপ দেবী পুরস্কার অনুষ্ঠানে *ফেস অ্যান্ড ফোর্স বিহাইন্ড সানরাইজার্স হায়দ্রাবাদ*  শীর্ষক পুরস্কারে ভূষিত করা হয়। 

## মোট মূল্য
কাব্যা মারানের মোট সম্পদের পরিমাণ আনুমানিক ৫০ মিলিয়ন ডলার  যা ভারতীয় মুদ্রায় প্রায় ৪০৯ কোটি টাকার সমতুল্য। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চেন্নাইয়ের ব্যবসায়ী
বিষয়শ্রেণী:১৯৯১-এ জন্ম
দ্বিতীয় ইউসুফ

**আবু ইয়াকুব ইউসুফ আল-মুস্তানসির** ( - ১২২৪;  *ইউসুফ বিন আন-নাসির*) ১২১৩ সাল থেকে তাঁর মৃত্যু পর্যন্ত আলমোহাদের খলিফা ছিলেন। তিনি **দ্বিতীয় ইউসুফ** নামেও পরিচিত ছিলেন। তিনি পূর্ববর্তী খলিফা মুহাম্মদ আন-নাসিরের পুত্র ছিলেন। 

মাত্র দশ বছর বয়সে ইউসুফের পিতা মৃত্যুশয্যায় অপ্রত্যাশিতভাবে ইউসুফকে উত্তরাধিকারী হিসেবে মনোনীত করেন। তার পিতার মৃত্যুর পর আলমোহাদ শেখদের নির্বাচনে তাকে আলমোহাদ খলিফা হিসেবে নির্বাচিত করা হয়। তিনি "*আল-মুস্তানসির বি-ল্লাহ* " ("যে ঈশ্বরের সাহায্য প্রার্থনা করে") খলিফা উপাধি গ্রহণ করেন। তার মায়ের নাম কামার। তিনি একজন খ্রিস্টান দাসী ছিলেন।

## জীবন
দ্বিতীয় ইউসুফ আনন্দপ্রিয় ছিলেন। তিনি আলমোহাদ সাম্রাজ্যের শাসনভারের একটি অংশ ভারসাম্যপূর্ণ অভিজাত শ্রেণীর হাতে ছেড়ে দেন। এর মধ্যে ছিল তার পরিবারের বয়স্ক সদস্যরা, যেমন আল-আন্দালুসে তার বাবার ভাই এবং ইফরিকিয়ায় তার নাতি আবু আবদুল্লাহ মুহাম্মদ ইবনে আবি হাফস, মারাকেশ প্রাসাদের আমলা যেমন উজির আবু সাঈদ উসমান ইবনে জামি এবং আলমোহাদ মাসমুদা গোত্রের নেতৃস্থানীয় শেখরা। তবে কেন্দ্রীয় নেতৃত্ব না থাকার ফলে এবং ১২১২ সালে নাভাস দে টোলোসার যুদ্ধে আলমোহাদ সেনাবাহিনীর মারাত্মক ক্ষতির ফলে মাগরেবে একের পর এক বিদ্রোহ শুরু হয়। এই বিদ্রোহ দমন করতে আলমোহাদ অভিজাতদের অনেক হিমশিম খেতে হয়। যার ফলে শেষ পর্যন্ত তা হাফসিদ রাজবংশের অধীনে ইফ্রিকিয়ার বিচ্ছিন্নতার কারণে পরিনত হয়।

দ্বিতীয় ইউসুফ ১২২৪ সালের শুরুর দিকে হঠাৎ মারা যান। তার পোষা গরুর সাথে খেলার সময় দুর্ঘটনাবশত শিংয়ে আঘাত লেগে তিনি মারা যান।  উত্তরাধিকারীর অভাবে ইবনে জামির নেতৃত্বে প্রাসাদের আমলারা দ্রুত মারাকেশে তার বৃদ্ধ দাদু প্রথম আবদুল-ওয়াহিদকে নতুন খলিফা হিসেবে নির্বাচিত করে। কিন্তু এই নিয়োগের দ্রুততা এবং এর অনিয়মিত প্রকৃতি আল-আন্দালুসের গভর্নর দ্বিতীয় ইউসুফের (মুহাম্মদ আল-নাসিরের ভাই) চাচাদের খুশি করেনি। তারা এই উত্তরাধিকারের বিরোধিতা করেন। তারা মুরসিয়ার আলমোহাদ গভর্নর আবদুল্লাহ আল-আদিলকে খলিফা নিযুক্ত করেন।

## উজির
ইউসুফের রাজত্বের প্রথম বছরে তার তিনজন উজির ছিলেন:

* আবু সাঈদ উসমান ইবনে জামি (১২১৪) (মুহাম্মদ আন-নাসিরেরও উজির)
* আবু ইয়াহিয়া আল-হিজরাজি (১২১৪) (أبو يحيى الهزرجي *আবু ইয়াহইয়া আল-হিজরাজি*)
* আবু আলী ইবনে আশরাফী (১২১৪) (أبو علي بن أشرفي *আবু আলী ইবনে আশরাফী*)
* আবু সাঈদ উসমান ইবনে জামি (আবার) (১২১৪-১২২৩)

## তথ্যসূত্র

বিষয়শ্রেণী:১৩শ শতাব্দীর বার্বার ব্যক্তি
বিষয়শ্রেণী:১৩শ শতাব্দীর আফ্রিকার রাজশাসক
বিষয়শ্রেণী:১৩শ শতাব্দীর খলিফা
বিষয়শ্রেণী:১৩শ শতাব্দীর আন্দালুসের ব্যক্তি
বিষয়শ্রেণী:১২২৪-এ মৃত্যু
বিষয়শ্রেণী:১২০০-এর দশকে জন্ম
নলিনী (অভিনেত্রী)

**নলিনী** (জন্ম আগস্ট ১৯৬৬) একজন ভারতীয় অভিনেত্রী যিনি তামিল, মালায়ালাম, তেলেগু এবং কন্নড় চলচ্চিত্রে তার অভিনয়ের জন্য পরিচিত। নলিনী টেলিভিশনেও কাজ করেছেন।

## ব্যক্তিগত জীবন
নলিনী ১৯৬৬ সালের আগস্টে তামিলনাড়ুতে জন্মগ্রহণ করেন। তিনি তার পিতা-মাতা মূর্তি এবং প্রেমার আট সন্তানের মধ্যে দ্বিতীয় সন্তান। তার বাবা ছিলেন তামিল চলচ্চিত্র জগতের সাথে যুক্ত একজন নৃত্য পরিচালক এবং তার মা ছিলেন একজন পেশাদার নৃত্যশিল্পী। নলিনীর এক বোন এবং ছয় ভাই। তিনি তামিলনাড়ুর সরকারি স্কুলে সপ্তম শ্রেণী পর্যন্ত পড়াশোনা করেছেন। সিনেমা নিয়ে ব্যস্ত হয়ে পড়ার কারনে তিনি পড়াশোনা চালিয়ে যেতে পারেননি।

নলিনী ১৯৮৭ সালে অভিনেতা রামরাজনকে বিয়ে করেন। এই দম্পতির যমজ সন্তান আচ্ছে যাদের নাম অরুণা এবং অরুণ। তাদের জন্ম ১৯৮৮ সালে।  মতপার্থক্যের কারণে ২০০০ সালে নলিনী এবং তার স্বামীর বিবাহবিচ্ছেদ ঘটে। নলিনীরর মেয়ে অরুণা ২০১৩ সালের ৬ মে তারিখে রমেশ সুব্রহ্মণ্যমের সাথে বিবাহ বন্ধনে আবদ্ধ হন। নলিনী বলেছেন যে তার বিবাহবিচ্ছেদের একটি কারণ ছিল তার ধর্মীয় অনুভূতি। একজন জ্যোতিষী তাকে বলেছিলেন যে তাদের সন্তানদের কারণে রামরাজননের পেসাদার জগতে পতন ঘটবে। তিনি তার সন্তানদের আবাসিক বিদ্যালয়ে না পাঠানোর সিদ্ধান্ত নিয়েছিলেন এবং বিবাহবিচ্ছেদের পথ অবলম্বন করেন যাতে তার স্বামীর সাথে তার সন্তানদের একই বাড়িতে না থাকতে হয়। তারা এখনও পারিবারিকভাবে ঘনিষ্ঠ।

## চলচ্চিত্র তালিকা

### তামিল চলচ্চিত্র

### মালায়ালাম চলচ্চিত্র

### তেলেগু চলচ্চিত্র

### কন্নড় চলচ্চিত্র

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:১৯৬৪-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:জীবিত ব্যক্তি
ই এস আপ্পাসামি

**এলিজাবেথ সোর্নাম কর্নেলিয়াস আপ্পাসামি** (১৮৭৮ - ১৯৬৩), যিনি পেশাগতভাবে  **পল আপ্পাসামি** বা **ই এস আপ্পাসামি** নামে পরিচিত, ছিলেন একজন ভারতীয় সমাজকর্মী এবং শিক্ষিকা। তিনি মাদ্রাজে ওয়াইডব্লিউসিএ-এর সাথে কাজ করতেন এবং ১৯২০-এর দশকে ভারতে জাতীয় মিশনারি সোসাইটির জাতীয় সম্পাদক হিসেবে দায়িত্ব পালন করেন। তিনি ১৯২৪ সালে মেয়েদের জন্য বিদ্যোদয় স্কুল প্রতিষ্ঠা করেন।

## প্রারম্ভিক জীবন
এলিজাবেথ সোর্নাম (বা স্বর্ণম) কর্নেলিয়াস ১৮৭৮ সালে জন্মগ্রহণ করেন, তিনি সলোমন দুরাইসামি কর্নেলিয়াস এবং এস্থার রাজানায়াগমের দশ সন্তানের একজন। তাঁর বাবা-মা ছিলেন খ্রিস্টান; তাঁর বাবা গণপূর্ত বিভাগে কর্মরত ছিলেন। তিনি পুনার এপিফ্যানি হাই স্কুলে পড়াশোনা করেছেন। তিনি মাদ্রাজের প্রেসিডেন্সি কলেজে ভর্তি হওয়া পঞ্চম মহিলা ছিলেন এবং সেখান থেকে স্নাতক ডিগ্রি অর্জন করেন।

## কর্মজীবন
এলিজাবেথ জাতীয় মিশনারি সোসাইটির সর্বভারতীয় মহিলা সম্পাদক এবং মাদ্রাজ ওয়াইডব্লিউসিএ-এর সহ-সভাপতি ছিলেন। মাদ্রাজে তাঁর সহকর্মীদের মধ্যে ছিলেন রাজনীতিবিদ মোনা হেনসম্যান এবং চিকিৎসক মুথুলক্ষ্মী রেড্ডি। তিনি  কাজ, বক্তৃতা, সংগঠন এবং তহবিল সংগ্রহ করার জন্য সমগ্র ভারত ভ্রমণ করেছিলেন। ১৯১৪ সালে তিনি তাঁর ভাই জে জে কর্নেলিয়াসের সাথে মার্কিন যুক্তরাষ্ট্র ও গ্রেট ব্রিটেন ভ্রমণ করেন এবং বক্তৃতা দেন। তিনি ১৯২৪ সালে পল্লাবরমে মেয়েদের জন্য বিদ্যোদয় স্কুল নামে একটি খ্রিস্টান বোর্ডিং স্কুল প্রতিষ্ঠা করেন। তাঁর মেয়ে বিমলা ছিলেন স্কুলের প্রথম সারির ছাত্রীদের একজন।

১৯২৪ সালে তিনি ওয়াশিংটন, ডিসিতে ওয়াইডব্লিউসিএ-এর বিশ্ব কমিটির সভায় ভারতের প্রতিনিধিত্ব করেন। ১৯২৬ সালে, তিনি "নারী শিক্ষার আদর্শ" বিষয়ে বক্তৃতা দিতে সিঙ্গাপুর যান। ১৯২৮ সালে তিনি পণ্ডিতা রমাবাইয়ের একটি জীবনী লেখেন, এবং মিশিগানের ডেট্রয়েটে একটি আন্তর্জাতিক সভায় যোগদানের সময় মার্কিন যুক্তরাষ্ট্র ভ্রমণ করেন।

## ব্যক্তিগত জীবন এবং পরিবার
এলিজাবেথ বিয়ে করেছিলেন আইনজীবী ও বিচারক পল আপ্পাসামিকে। তাঁদের চারটি সন্তান ছিল: মেরি বিমলা, জন ভাস্কর, এস্টার জয়া এবং শান্ত পল। ১৯৬৩ সালে এলিজাবেথ তাঁর আশির কোঠায় বয়সে নাঙ্গমঙ্গলমে মারা যান।

অর্থনীতিবিদ জে সি কুমারাপ্পা ছিলেন তাঁর ছোট ভাই। বিশিষ্ট ভারতীয় খ্রিস্টান ধর্মতত্ত্ববিদ বিশপ এ জে আপ্পাসামি ছিলেন তাঁর দেবর। তাঁর মেয়ে বিমলা আপ্পাসামি মাউন্ট হলিওক কলেজ থেকে স্নাতক ডিগ্রি অর্জন করেন, ১৯৩৬ থেকে ১৯৬৫ সাল পর্যন্ত তিনি বিদ্যোদয় স্কুলের প্রধান শিক্ষিকা ছিলেন, এবং স্কুলের জন্য একটি গানের বই লিখেছিলেন। কন্যা জয়া আপ্পাসামি একজন শিল্পী, লেখক, কলেজ অধ্যাপক এবং ফুলব্রাইট স্কলার ছিলেন। পুত্র এস পল আপ্পাসামি ১৯৬০-এর দশকে ভারত ও সিংহলের ওয়াইএমসিএ- র একজন শিক্ষাবিদ এবং প্রতিনিধি ছিলেন।

## তথ্যসূত্র
 

বিষয়শ্রেণী:চেন্নাইয়ের ব্যক্তি
বিষয়শ্রেণী:ভারতীয় খ্রিস্টান
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:১৯৬৩-এ মৃত্যু
বিষয়শ্রেণী:১৮৭৮-এ জন্ম
বিষয়শ্রেণী:অপর্যালোচিত অনুবাদসহ পাতা
উপসংস্কৃতি

[থাম্ব|292x292পিক্সেল|[ই-গার্ল (ই-কিডের নারীরূপ) একটি উপসংস্কৃতির উদাহরণ। ]]
**উপসংস্কৃতি** হলো একটি সাংস্কৃতিক সমাজের মধ্যে এমন একটি গোষ্ঠী, যা প্রচলিত, মানক বা প্রধান সংস্কৃতি থেকে নিজেকে পৃথক করে, যদিও এটি কিছু মূল নীতিকে বজায় রাখে। উপসংস্কৃতিগুলো সাংস্কৃতিক, রাজনৈতিক এবং যৌন বিষয়গুলোর সম্পর্কে নিজস্ব নিয়ম ও মূল্যবোধ গড়ে তোলে। উপসংস্কৃতি সমাজের অংশ হলেও তারা নিজেদের নির্দিষ্ট বৈশিষ্ট্য অক্ষুণ্ণ রাখে। উদাহরণ হিসেবে বলা যায় বিডিএসএম, হিপ্পি, হিপস্টার (যার মধ্যে ১৯৪০-এর দশকের মূল অভিভাবক উপসংস্কৃতি ও নিপস্টার অন্তর্ভুক্ত), গথ, স্টিমপাঙ্ক, বাইকার, পাঙ্ক, স্কিনহেড, কসপ্লেয়ার, ওটাকু, ফারি, হ্যাকার এবং আরও অনেক কিছু। সমাজতত্ত্ব ও সাংস্কৃতিক অধ্যয়নের মাধ্যমে উপসংস্কৃতির ধারণা বিকশিত হয়েছে।  উপসংস্কৃতি প্রতিসংস্কৃতি থেকে ভিন্ন।

## আরো দেখুন

* বিডিএসএম
* গথ
* কসপ্লে
* ইমো
* ই-কিড

## তথ্যসূত্র

বিষয়শ্রেণী:উপসংস্কৃতি
কস্টিউম

[থাম্ব|একজন ব্যক্তি [ইউরোপের ইতিহাস|প্রাচীন ইউরোপীয় যোদ্ধার কস্টিউম প্রদর্শন করছেন। ]]
**কস্টিউম/সাজপোশাক** হলো একটি ব্যক্তি বা গোষ্ঠীর স্বতন্ত্র পোশাক এবং/অথবা মেকআপের ধরন, যা শ্রেণি, লিঙ্গ, পেশা, জাতিসত্তা, জাতীয়তা, কার্যকলাপ বা যুগ—সংক্ষেপে, সংস্কৃতিকে প্রতিফলিত করে।

এই শব্দটি ঐতিহ্যগতভাবে নির্দিষ্ট কার্যকলাপের জন্য উপযুক্ত পোশাক বোঝাত, যেমন রাইডিং কস্টিউম, সুইমিং কস্টিউম, ডান্স কস্টিউম এবং ইভনিং কস্টিউম। উপযুক্ত ও গ্রহণযোগ্য কস্টিউম ফ্যাশন ও স্থানীয় সাংস্কৃতিক মানদণ্ড অনুযায়ী পরিবর্তনশীল।

## ব্যুৎপত্তি
ইতালিয়ান ভাষা থেকে উদ্ভূত এবং ফরাসি ভাষার মাধ্যমে প্রচলিত, "কস্টিউম" শব্দটি ফ্যাশন বা রীতিনীতি বোঝানো শব্দের সাথে উত্স ভাগ করে। বিভিন্নভাবে, অষ্টাদশ শতাব্দী থেকে পোশাক বোঝাতে ব্যবহৃত "কস্টিউম" শব্দটি ল্যাটিন *consuetudo* থেকে উদ্ভূত, যার অর্থ "রীতি" বা "ব্যবহার"। 

### কসপ্লে
কসপ্লে, একটি জাপানি উৎস থেকে উদ্ভূত শব্দ যা ইংরেজিতে "কস্টিউম ডিসপ্লে" বা "কস্টিউম প্লে" এর সংক্ষিপ্ত রূপ, একটি পারফরম্যান্স শিল্প যেখানে অংশগ্রহণকারীরা কস্টিউম এবং অ্যাকসেসরিজ পরিধান করেন একটি নির্দিষ্ট চরিত্র বা ধারণাকে উপস্থাপন করার জন্য, যা সাধারণত একটি অনন্য নামের সাথে চিহ্নিত থাকে (সাধারণ শব্দের পরিবর্তে)। এই কস্টিউম পরিধানকারীরা সাধারণত একটি ভূমিকা পালন করার জন্য একে অপরের সাথে মিথস্ক্রিয়া করে, ফলে তারা বেশিরভাগ সময় খেলার গ্রুপে, বা কোনও সমাবেশ বা কনভেনশনে দেখা যায়। এই কস্টিউমগুলির একটি উল্লেখযোগ্য অংশ ঘরে তৈরি এবং অনন্য, এবং এটি নির্ভর করে চরিত্র, ধারণা, বা বস্তুটির উপর, যা কস্টিউম পরিধানকারী ব্যক্তিটি নকল বা উপস্থাপন করার চেষ্টা করছেন। কস্টিউমগুলি প্রায়ই কল্পনাশক্তি এবং শিল্পের দিক থেকে বিচার করা হয়, কতটা ভালভাবে তা চরিত্র বা বস্তুকে উপস্থাপন করে, যা কস্টিউম পরিধানকারী চেষ্টা করছেন।

## আরো দেখুন

* কসপ্লে
* ক্রসপ্লে (কসপ্লে)
* পোশাক
* সংস্কৃতি

## তথ্যসূত্র

বিষয়শ্রেণী:পরিচ্ছদ
ওমর ফেরওয়ানা

**ওমর সালেহ ওমর ফেরওয়ানা** (    ; ৭ ফেব্রুয়ারী ১৯৫৬ - ১৫ অক্টোবর ২০২৩) একজন ফিলিস্তিনি স্ত্রীরোগ বিশেষজ্ঞ এবং গবেষক। তিনি গাজার ইসলামিক বিশ্ববিদ্যালয়ের মেডিসিন অনুষদের সহকারী অধ্যাপক এবং বিশ্ববিদ্যালয়ের ডিন কাজ করেছেন।

## জীবনী
ফেরওয়ানা ১৯৫৬ সালের ৭ ফেব্রুয়ারি গাজার সাবরায় জন্মগ্রহণ করেন। তিনি কায়রো বিশ্ববিদ্যালয়ের মেডিসিন অনুষদে পড়াশোনা করেন।সেখানে তিনি ১৯৮২ সালে মেডিসিনে ও সার্জারিতে স্নাতক ডিগ্রি অর্জন করেন। এরপর তিনি প্রসূতি ও স্ত্রীরোগবিদ্যায় বিশেষজ্ঞ হন।  তিনি লিডস বিশ্ববিদ্যালয় থেকে ফিজিওলজিতে পিএইচডি ডিগ্রি অর্জন করেন।  তিনি পেশেন্টস ফ্রেন্ডস সোসাইটি-গাজার পরিচালনা পর্ষদের সদস্য ছিলেন। 

১৯৯২ সালের ১৭ ডিসেম্বর, ইসরায়েল তাকে হামাস ও  ইসলামিক জিহাদের সাথে উস্কানি এবং যোগাযোগের অভিযোগে ৪১৪ জনের সাথে ইসরায়েলি নিরাপত্তা অঞ্চলের বাইরে দক্ষিণ লেবাননের মার্জ আল-জোহুরে বহিষ্কার করে। ফেরওয়ানা সেখানে মেডিকেল কমিটির দায়িত্বে ছিলেন এবং তিনি সেখানে ক্লিনিক পরিচালনা করতেন। 

এটি উল্লেখযোগ্য যে, তার পিতা ফিলিস্তিনি কবি সালেহ ওমর ফেরওয়ানা (    ; ১৯৩৬ – ১০ মার্চ ২০১৩)।  যিনি ২০০৪ সালে "মুফরাদাত ফিলাস্তিনিয়্যাহ" ( )  নামে একটি দিওয়ান প্রকাশ করেন। যার দ্বিতীয় অংশ ২০১১ সালে প্রকাশিত হয়। 

১৫ অক্টোবর ২০২৩ তারিখে, গাজা শহরের দক্ষিণ-পশ্চিমে তেল আল-হাওয়ায় অবস্থিত তার বাড়িতে ইসরায়েলি বিমান বাহিনীর বিমান হামলায় তিনি, তার স্ত্রী, সন্তান এবং নাতি-নাতনিরা নিহত হন। ইসরায়েলের উপর হামাসের আক্রমণের জবাবে ইসরায়েলি বিমানবাহিনী এই হামলা চালিয়েছিল। 

## তথ্যসূত্র

## বহিঃসংযোগ

* Publications by Omar Ferwana at ResearchGate 
* 
* 

বিষয়শ্রেণী:গাজা শহরের ব্যক্তি
বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইসরায়েলি বিমান হামলায় মৃত্যু
বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৩-এ মৃত্যু
বিষয়শ্রেণী:১৯৫৬-এ জন্ম
পরিসংখ্যাত

**পরিসংখ্যাত** (, সংস্কৃত: *পরি+সম্‌+√খ্যা+ত*) বা **নমুনা পরিসংখ্যাত** হলো কোনো নমুনা থেকে করা হিসেব বা পরিমাপের ফলাফল যা পরিসংখ্যানের কাজে ব্যবহৃত হয়। অজানা পপুলেশন প্যারামিটারের মান অনুমান করতে, কোনো নমুনার বৈশিষ্ট্য বর্ণনা করতে, অথবা অনুকল্প পরীক্ষা করার কাজেও পরিসংখ্যাত ব্যবহৃত হয়ে থাকে। উদাহরণস্বরূপ: কোনো নমুনা থেকে প্রাপ্ত গড় মান একটি পরিসংখ্যাত।

ইংরেজি ভাষায় একবচনে statistic শব্দটি পরিসংখ্যাত বুঝাতে ব্যবহৃত হয়। অন্যদিকে বহুবচনে statistics শব্দটি পরিসংখ্যানও বুঝাতে পারে আবার একাধিক পরিসংখ্যাতও বুঝাতে পারে।

যখন কোনো অজানা পপুলেশন প্যারামিটারের মান অনুমান করতে পরিসংখ্যাত ব্যবহার করা হয়, তখন সেই পরিসংখ্যাতকে অনুমানকারী বলে। পপুলেশন প্যারামিটারের মান সরাসরি হিসেব করা সম্ভব না হলে ওই পপুলেশন থেকে নেওয়া একটি নমুনা থেকে হিসেব করা পরিসংখ্যাতের ভিত্তিতে অজানা প্যারামিটারের মান অনুমান করা হয়। নমুনা ডেটাসেট সম্পর্কে সহজে সংক্ষিপ্ত তথ্য দিতে যে পরিসংখ্যাতগুলো ব্যবহৃত হয় (যেমন: গড়, মধ্যক, প্রচুরক, ভেদাঙ্ক ইত্যাদি), তাদেরকে **বর্ণনামূলক পরিসংখ্যাত** বলা যেতে পারে। এছাড়াও পরিসংখ্যানে অনুকল্প পরীক্ষা করার জন্য **টেস্ট পরিসংখ্যাত** ব্যবহার করা হয়। একটি পরিসংখ্যাতই একাধিক কাজে ব্যবহৃত হতে পারে।

## তথ্যসূত্র

বিষয়শ্রেণী:পরিসংখ্যান
বিষয়শ্রেণী:তথ্য
বিষয়শ্রেণী:উপাত্ত
বিষয়শ্রেণী:গবেষণা পদ্ধতি
দমকলকর্মী

**দমকলকর্মী** বা **অগ্নিনির্বাপক কর্মী** (**ফায়ারফাইটার** বা **ফায়ারম্যান**) হলেন একজন প্রশিক্ষিত প্রথম প্রতিক্রিয়াকারী, যার প্রধান দায়িত্ব জীবনের নিরাপত্তা ও সম্পদ রক্ষার জন্য অগ্নি নিয়ন্ত্রণ ও নির্বাপনের কাজ করা, পাশাপাশি বিপজ্জনক পরিস্থিতি বা বন্দিদশা থেকে মানুষকে উদ্ধার করা। পুরুষ অগ্নিনির্বাপক কর্মীদের সাধারণত *ফায়ারম্যান* বলা হয়, যদিও নারী অগ্নিনির্বাপক কর্মীদের *ফায়ারওম্যান* বলা তুলনামূলকভাবে কম প্রচলিত।

দমকল বিভাগ কিছু দেশে *ফায়ার ব্রিগেড* বা *ফায়ার সার্ভিস* নামেও পরিচিত, এটি তিনটি প্রধান জরুরি পরিষেবার একটি। শহরাঞ্চল থেকে শুরু করে সমুদ্রযাত্রী জাহাজ পর্যন্ত, অগ্নিনির্বাপক কর্মীরা সারা বিশ্বে গুরুত্বপূর্ণ ভূমিকা পালন করে আসছেন। নিরাপদ অগ্নিনির্বাপনের জন্য প্রয়োজনীয় দক্ষতা একজন অগ্নিনির্বাপক কর্মীর পুরো ক্যারিয়ারজুড়ে প্রশিক্ষণ ও মূল্যায়নের মাধ্যমে নিয়মিত অনুশীলন করা হয়। সাধারণত স্থানীয়, আঞ্চলিক বা সরকারি অনুমোদিত ফায়ার একাডেমি বা প্রশিক্ষণ কোর্সের মাধ্যমে প্রাথমিক অগ্নিনির্বাপনের দক্ষতা শেখানো হয়। তবে দমকল বিভাগের চাহিদা অনুযায়ী অতিরিক্ত দক্ষতা ও সার্টিফিকেশনও অর্জন করা যেতে পারে।

অগ্নিনির্বাপক কর্মীরা পুলিশ ও জরুরি চিকিৎসা পরিষেবার মতো অন্যান্য জরুরি সেবাদানকারী সংস্থার সঙ্গে ঘনিষ্ঠভাবে কাজ করে। অনেক ক্ষেত্রেই তাদের দায়িত্ব একে অপরের সাথে সম্পর্কিত। ফায়ার ইনভেস্টিগেটর বা ফায়ার মার্শাল অগ্নিকাণ্ডের কারণ অনুসন্ধান করেন। যদি আগুন ইচ্ছাকৃতভাবে লাগানো হয় বা অবহেলার কারণে ঘটে থাকে, তবে তাদের তদন্ত আইন প্রয়োগকারী সংস্থার সাথে সমন্বয় করতে হয়। এছাড়া, অনেক অগ্নিনির্বাপক কর্মী প্রাথমিক চিকিৎসা ও জরুরি স্বাস্থ্যসেবা প্রদানের কাজেও সম্পৃক্ত থাকেন।
## তথ্যসূত্র

## বহিঃসংযোগ

* Fact Sheet for Firefighters and EMS providers regarding risks for exposure to COVID-19, Centers for Disease Control and Prevention.


বিষয়শ্রেণী:পেশাগত নিরাপত্তা ও সুস্বাস্থ্য
বিষয়শ্রেণী:প্রতিরক্ষামূলক পরিষেবা পেশা
বীণা নন্দকুমার

**বীণা নন্দকুমার** হলেন একজন ভারতীয় অভিনেত্রী যিনি মূলত মালায়লাম চলচ্চিত্র জগতের সাথে যুক্ত। তার অভিনীত উল্লেখযোগ্য চলচ্চিত্রের মধ্যে রয়েছে *কেত্তিওলানু এন্টে মালাখা* (২০১৯), *ভীষ্ম পারভম* (২০২২) এবং *সত্যনাথন ভয়েস* (২০২৩)।

## কর্মজীবন
বীণা নন্দকুমার ২০১৭ সালে মুক্তিপ্রাপ্ত সেন্থিল রাজ পরিচালিত মালায়ালাম চলচ্চিত্র *কদমকথার* মাধ্যমে  চলচ্চিত্র জগতে আত্মপ্রকাশ করেন। কিন্তু ছবিটি বানিজ্যিকভাবে ব্যর্থ হওয়ায় তিনি খুব বেশি পরিচিতি পাননি।  বীণা *থোদরা* চলচ্চিত্রের মাধ্যমে তামিল চলচ্চিত্র জগতে আত্মপ্রকাশ করেন। এই চলচিত্রে তিনি দিব্যা চরিত্রে অভিনয় করেন। দিব্যা ছিল একজন ধনী পরিবারের মেয়ে যে প্রেমে পড়ে একজন নিম্নবর্ণের পুরুষের সাথে পালিয়ে যায়। ডেকান ক্রনিকলের অনুপমা সুব্রহ্মণ্যম তার অভিনয়কে *শালীন* হিসাবে মূল্যায়িত করেন। 

২০১৯ সালে মালায়ালম ভাষার রোমান্টিক নাট্য ছবি *কেত্তিওলানু এন্তে মালাখায়* তিনি রিন্সি চরিত্রে অভিনয় করেন যা এক যুগান্তকারী ভূমিকা হিসাবে গন্য করা হয়। বীণার মতে রিন্সির চরিত্রটি এক অত্যন্ত সংযত চরিত্র।  টাইমস অফ ইন্ডিয়ার আনা ম্যাথিউস লিখেছেন যে রিন্সি চরিত্রটিতে বীণা সঠিক সংযমের সাথে অভিনয় করেছেন। 

২০২০ সালে, বীণা পারিবারিক নাটকীয় ছবি *কোজিপ্পোরু*  -তে অ্যানি এবং ব্ল্যাক কমেডি মনস্তাত্ত্বিক থ্রিলার ছবি *লাভ* -এ হরিথা নামক পার্শ্ব চরিত্রে অভিনয় করেছিলেন।  টাইমস অফ ইন্ডিয়ার পক্ষ থেকে কোঝিপ্পোরুর পর্যালোচনা করে, দীপা সোমান লিখেছেন যে বীনা গল্পের সীমিত পরিসরের মধ্যেও ভালো অভিনয় করেছেন। 

## চলচ্চিত্র তালিকা

## তথ্যসূত্র

বিষয়শ্রেণী:CS1 Malayalam-language sources (ml)
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:মালয়ালম চলচ্চিত্র অভিনেত্রী
মোনা হেনসম্যান

**মোনা হেনসম্যান** এমবিই (২৫শে আগস্ট ১৮৯৯ - ৫ই ডিসেম্বর ১৯৯১), জন্ম নাম: **মোনা মিত্র**, একজন ভারতীয় শিক্ষাবিদ, নারীবাদী এবং রাজনীতিবিদ ছিলেন। তিনি ভারতীয় জাতীয় কংগ্রেসের সদস্য হিসেবে ভারতীয় সংসদের উচ্চকক্ষ রাজ্যসভায় মাদ্রাজ রাজ্যের প্রতিনিধিত্বকারী সংসদ সদস্য ছিলেন। তিনি ছিলেন ভারতীয় সংসদের প্রথম মহিলা হুইপ। তিনি ১৯৫৩ থেকে ১৯৬০ সাল পর্যন্ত ইথিরাজ কলেজ ফর উইমেনের অধ্যক্ষ ছিলেন।

## প্রাথমিক জীবন এবং শিক্ষা
মোনা মিত্র ১৮৯৯ সালে বহরমপুরে জন্মগ্রহণ করেন। তাঁর বাবা ও মা হলেন যথাক্রমে আর কে মিত্র এবং বিনোদিনী বোস মিত্র। তাঁর বাবা ছিলেন একজন সার্জন এবং সেনাবাহিনীতে একজন লেফটেন্যান্ট কর্নেল। ভারতে মোনা উদগমণ্ডলমের সেন্ট হিল্ডায় পড়াশোনা করেন, তারপর তিনি লন্ডনের বেডফোর্ড গার্লস স্কুল এবং ওয়েস্টফিল্ড কলেজে পড়াশোনা চালিয়ে যান। তিনি ভাষা ও সাহিত্যে স্নাতক ডিগ্রি অর্জন করেন।

## কর্মজীবন
মোনা তাঁর কর্মজীবনের বেশিরভাগ সময় উচ্চ শিক্ষাক্ষেত্রে কাটিয়েছেন। একেবারেই তরুণ বয়সে তিনি লাহোরের কিন্নেইর্ড কলেজে শিক্ষকতা করেছিলেন। ১৯২৪ সালে, তিনি চেন্নাইয়ের মহিলা খ্রিস্টান কলেজে ইংরেজি এবং ফরাসি ভাষার অধ্যাপক হন। ১৯৩০ সালে, তিনি মাদ্রাজ বিশ্ববিদ্যালয়ের অনুষদ সিনেটে দায়িত্ব পালন করেন। তিনি ১৯৫৩ থেকে ১৯৬০ সাল পর্যন্ত তিনি ইথিরাজ কলেজ ফর উইমেনের দ্বিতীয় অধ্যক্ষ ছিলেন, তিনি সুবুর পার্থসারথির স্থলাভিষিক্ত হয়েছিলেন। ১৯৬২ সালে তিনি অস্ট্রেলিয়ান ফেডারেশন অফ ইউনিভার্সিটি উইমেনের দ্বিবার্ষিক সম্মেলনে যোগদান করেন। তিনি ইণ্ডিয়ান ফেডারেশন অফ ইউনিভার্সিটি উইমেনের প্রাক্তন সভাপতি ছিলেন।

মোনা খ্রিস্টান মহিলাদের সমর্থন করার ক্ষেত্রে বিশেষ আগ্রহী ছিলেন। ১৯২৯ সালে তিনি চেন্নাইতে ওয়াইডব্লিউসিএ- এর প্রথম ভারতীয় সভাপতি নিযুক্ত হন। ১৯৩৭ সালে, তিনি বিশ্ব ওয়াইডব্লিউসিএ-এর সহ-সভাপতি ছিলেন। তিনি কলকাতা (১৯৩৬) এবং এডিনবার্গ (১৯৩৮) -এ আন্তর্জাতিক মহিলা পরিষদের সভায় যোগদান করেছিলেন। তিনি পরিকল্পনা কমিটির একটিতে নেতৃত্ব দিয়েছিলেন এবং ১৯৩৮ সালে তাম্বরমে বিশ্ব মিশনারি সম্মেলনে একজন প্রতিনিধি ছিলেন।

মোনা মাদ্রাজের একজন শান্তির বিচারপতি (নিম্ন আদালতের বিচারিক কর্মকর্তা) ছিলেন। তিনি রাজ্যসভায় মাদ্রাজ রাজ্যের প্রতিনিধিত্বকারী সংসদ সদস্য এবং ভারতীয় জাতীয় কংগ্রেসের সদস্য ছিলেন। তিনি ছিলেন ভারতীয় সংসদের প্রথম মহিলা হুইপ। তিনি জাতিসংঘে ভারতের প্রতিনিধিত্ব করেছিলেন।

১৯৩৭ সালে, তাঁকে ব্রিটিশ সাম্রাজ্যের অর্ডার (এমবিই) সদস্য করা হয়।

## ব্যক্তিগত জীবন
তামিল জাফনা বংশোদ্ভূত পেশাদার চিকিৎসক হেনরি এস. হেনসম্যানকে মোনা বিয়ে করেন। তাঁদের দুই সন্তান ছিল, রাজকুমার এবং বিনোদিনী। মোনা হেনসম্যান ১৯৯১ সালে ৯২ বছর বয়সে চেন্নাইতে মারা যান।

## তথ্যসূত্র

বিষয়শ্রেণী:ইথিরাজ মহিলা কলেজের প্রাক্তন শিক্ষার্থী
বিষয়শ্রেণী:১৯৯১-এ মৃত্যু
বিষয়শ্রেণী:১৮৯৯-এ জন্ম
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:তামিলনাড়ুর রাজ্যসভা সদস্য
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
এ. কে. এম. শামসুদ্দিন

**এ. কে. এম. শামসুদ্দিন** ছিলেন বাংলাদেশের একজন সচিব এবং কেনিয়া-তে বাংলাদেশের হাইকমিশনার।

## প্রাথমিক জীবন
শামসুদ্দিন ১৯৫০ সালে সিরাজগঞ্জ জেলায় জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় থেকে ইলেকট্রিক্যাল ইঞ্জিনিয়ারিংয়ে পড়াশোনা করেছেন।

## কর্মজীবন
শামসুদ্দিন ১৯৭৩ থেকে ১৯৯২ সাল পর্যন্ত বাংলাদেশ রেলওয়েতে কাজ করেছেন; তিনি সেখানে সহকারী ইলেকট্রিক্যাল ইঞ্জিনিয়ার এবং পরে প্রধান ইলেকট্রিক্যাল ইঞ্জিনিয়ার হিসেবে দায়িত্ব পালন করেন।

১৯৯২ থেকে ১৯৯৬ সাল পর্যন্ত তিনি বিদ্যুৎ, জ্বালানি ও খনিজ সম্পদ মন্ত্রণালয়-এর উপ-সচিব ছিলেন। তিনি রাষ্ট্রায়ত্ত পদ্মা তেল কোম্পানি লিমিটেড এবং বাংলাদেশ গ্যাস ফিল্ডস কোম্পানি লিমিটেড-এর চেয়ারম্যান হিসেবে দায়িত্ব পালন করেন। ১৯৯৮ থেকে ১৯৯৯ সাল পর্যন্ত তিনি ইলেকট্রিক্যাল পরিদর্শক প্রধান ছিলেন।

২০০০ থেকে ২০০৪ সাল পর্যন্ত শামসুদ্দিন বাংলাদেশ হাইড্রোকার্বন ইউনিট-এ কাজ করেছেন। তিনি দক্ষিণ এশীয় আঞ্চলিক সহযোগিতা সংস্থা (সার্ক)-এর জ্বালানি বিষয়ক কারিগরি কমিটির চেয়ারম্যান ছিলেন। ২০০৫ সালে তিনি প্রবাসী কল্যাণ ও বৈদেশিক কর্মসংস্থান মন্ত্রণালয়ের ভারপ্রাপ্ত সচিব ছিলেন।

শামসুদ্দিন প্রাথমিক ও গণশিক্ষা মন্ত্রণালয়-এর সচিব হিসেবে দায়িত্ব পালন করেন। তিনি প্রাথমিক শিক্ষা উন্নয়ন কর্মসূচি-২ বাস্তবায়ন করেন এবং এশীয় উন্নয়ন ব্যাংক থেকে পুরস্কার পান। ২০০৬ সালের নভেম্বরে তিনি বাংলাদেশ ব্রিজ ফেডারেশনের সভাপতি নিযুক্ত হন। তিনি ২০০৭ সালে অবসর গ্রহণ করেন।

২০০৮ সালের ফেব্রুয়ারিতে শামসুদ্দিন কেনিয়ায় বাংলাদেশের হাইকমিশনার হিসেবে নিযুক্ত হন। তিনি ঘানা, মরিশাস, তানজানিয়া, এবং উগান্ডা-তে সমবর্তীভাবে দায়িত্ব পালন করেন।

## মৃত্যু
শামসুদ্দিন ২০২২ সালের ২৬ জুলাই কোভিড-১৯-এর কারণে মারা যান।

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:ঘানায় বাংলাদেশের রাষ্ট্রদূত
বিষয়শ্রেণী:কেনিয়ায় বাংলাদেশের রাষ্ট্রদূত
মোহাম্মদ আল-হাজ্জ ইবনে মোহাম্মদ আল-দিলাই

**মোহাম্মদ আল-হাজ ইবনে মোহাম্মদ ইবনে আবু বকর আল-দিলাই**  (    ; মৃত্যু ১৬৬২)  ছিলেন দিলার জাউইয়া  এর প্রধান। ১৬৪১ সালে মেকনেস এবং ফেজ জয় করেন।  শেষ সাদি সুলতান আহমদ আল-আব্বাসের হত্যার পর ১৬৫৯ সালে তাকে মরক্কোর সুলতান হিসেবে ঘোষণা করা হয়।

## জীবন
মোহাম্মদ আল-হাজ হলেন জাওইয়ার প্রতিষ্ঠাতা আবু বকর ইবনে মোহাম্মদ (১৫২৬ &#x2013; ১৬১২) এর নাতি। তার পিতা সিদি মোহাম্মদ (মৃত্যু ১৬৩৬)। তার ভাই পণ্ডিত আবু আবদুল্লাহ মোহাম্মদ আল-মুরাবিত আল-দিলাইয়ের (মৃত্যু ১৬৭৮)। মোহাম্মদ আল-হাজ মধ্য আটলাস থেকে এসেছিলেন।মধ্য আটলাসে তার বাসস্থান ছিল দিলার জাওইয়া। তিনি *মেদজাথ* গোত্রের (আইত ইদ্রাসেন) সানহাজা আমাজিঘের বংশোদ্ভূত। 

কিছু ঐতিহাসিক মনে করেন যে, তিনিই দিলার জাউইয়ার ধ্বংস ডেকে এনেছিলেন।তারা আরও দাবি করে যে,যখন জাউইয়ার ফেস পরাজিত হয়েছিল তখন ১৬৬৩ সালে মোহাম্মদ আল-হাজকে উৎখাত করা হয়েছিল। ১৬৬৮ সালে আলাউইত সুলতান মৌলে রশিদের কাছে পরাজিত ব্যক্তি তিনি ছিলেন কিনা তা নিয়েও বিভ্রান্তি রয়েছে।

আল হাজের ফেস দখলের সময়, শহরে ইহুদি-বিদ্বেষ বৃদ্ধি পায়। সেই সময়ের একটি ইহুদি ইতিহাসে বলা হয়েছে যে, ১৬৪৬ সালে তিনি সিনাগগগুলি বন্ধ করার নির্দেশ দিয়েছিলেন এবং পরবর্তীতে এগুলিকে ক্ষতিগ্রস্ত বা ধ্বংস করা হয়েছিল। 

মোহাম্মদ আল-হাজ ১৬৬২ সালে মারা যান। মৃত্যুর আগে, ১৬৬০ সালে তিনি যুদ্ধক্ষেত্রে খাদির গাইলানকে পরাজিত করেন।  এ যুদ্ধে গ্রামীণ সীমান্ত নির্ধারণের জন্য দুই সেনাবাহিনীর মধ্যে সংঘর্ষ হয়েছিল। যদিও যুদ্ধটি ঘাইলানের উপর ডিলাইতদের বিজয় ছিল, কিন্তু বিজয়ী দলটির অনেকে হতাহতের শিকার হয়েছিল।

দিলার জাওইয়ার ধ্বংস তাদের নিজেদের অসৎ উদ্দেশ্যের কারণে হয়নি, বরং ১৬৬২ সালে ফেজে কাইদ আবদুল্লাহ আল দোরাইদির বিদ্রোহের কারণে হয়েছিল, যিনি মোহাম্মদ আল-হাজের মৃত্যুর খবর পেয়ে নিজেকে ফেজের সুলতান ঘোষণা করেছিলেন।  বিদ্রোহী, তাদের একজন সেনা কমান্ডার, ইচ্ছাকৃতভাবে ডিলাইটদের জন্য একটি প্রতিকূল সময়ে কাজ করেছিল, তারা এখনও তাদের পূর্ববর্তী যুদ্ধ থেকে সেরে উঠছিল এবং এইভাবে তাদের পূর্ণ বাহিনী ফিরে পেতে লড়াই করছিল। মৃতের ছেলে আবদুল্লাহ উল মোহাম্মদ আল-হাজ ১৬৬৩ সালে ফেজ পুনরুদ্ধারের চেষ্টা করেছিলেন কিন্তু ব্যর্থ হন। তিনি বারবার সৈন্যদল নিয়ে আসেন, শহর অবরোধ করেন এবং ফেস এল বালির দেয়ালের নীচে শিবির স্থাপন করেন। যুদ্ধ দশ দিন স্থায়ী হয়েছিল কিন্তু শহরের দুর্গের মুখোমুখি হয়ে, ডিলাইটরা পিছু হটে। 

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১৬৭১-এ মৃত্যু
বিষয়শ্রেণী:মরক্কী রাজনীতিবিদ
বিষয়শ্রেণী:১৭শ শতাব্দীর বার্বার ব্যক্তি
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:১৭শ শতাব্দীর মরক্কী ব্যক্তি
নন্দনা অশ্বতী

**নন্দনা অশ্বতী** (জন্ম ১৯৮৫) একজন ভারতীয় প্রাক্তন অভিনেত্রী যিনি ২০০০-এর দশকে মালায়ালাম এবং তামিল চলচ্চিত্রে প্রধান চরিত্র এবং পার্শ্ব চরিত্রে অভিনয় করেছিলেন। ২০০২ সালে মালায়ালাম চলচ্চিত্র *স্নেহিথান* -এর মাধ্যমে তিনি চলচ্চিত্র জগতে প্রবেশ করেন।

## কর্মজীবন
নন্দনা *স্নেহিথান* চলচ্চিত্রের মাধ্যমে আত্মপ্রকাশ করেছিলেন যেখানে কুনচাকো বোবান, কৃষ্ণা এবং প্রীথা -এর মতো জনপ্রিয় তারকারা অভিনয় করেছিলেন। একজন সমালোচক তার ভভিনয়কে যথাযথ এবং ঠিক হিসাবে বর্ননা করেছেন।  শিবাজি গণেশনের নাতি দুষ্মন্ত রামকুমারের সাথে জুটি বেঁধে তিনি *সাক্সেস*  চলচ্চিত্রে অভিনয় করেন যার মাধ্যমে তার তামিল চলচ্চিত্র জগতে আত্মপ্রকাশ ঘটে। । সমালোচকরা উল্লেখ করেছেন যে তার অভিনয় "চিত্তাকর্ষক" ছিল।  *এ বি সি ডি*  ছবিতে নন্দনার অভিনয়কে সমালোচকরা ভালো এবং  প্রতিশ্রুতিশীল হিসাবে বর্ননা করেছেন।  তার শেষ মুক্তিপ্রাপ্ত ছবি *কলিঙ্গ* (২০০৬) -তে তার অভিনয় সমালোচকদের থেকে মিশ্র প্রতিক্রিয়া পায়। তার শেষ ছবি ছিল *জোকার* মুক্তি পায়নি। 

অভিনয় থেকে অবসর নেওয়ার পর নন্দনা কোয়েম্বাটুরে শ্রী দেবী টেক্সটাইলের একটি বিজ্ঞাপনে অভিনয় করেছেন। 

## ব্যক্তিগত জীবন
নন্দনা ২০০৬ সালের ১৯ নভেম্বর তামিল পরিচালক ভারতীরাজের ছেলে অভিনেতা মনোজ ভারতীরাজকে বিয়ে করেন।   বিয়ের পর তিনি চলচ্চিত্র জগৎ থেকে অবসর নেন। তাদের দুই মেয়ে আছে, আর্থিকা ও মথিভাদানী। নন্দনার স্বামী ২৫ মার্চ ২০২৫ তারিখে হৃদরোগে আক্রান্ত হয়ে মারা যান। 

## চলচ্চিত্র তালিকা

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কালিকটের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী